**ΑΝΑΚΟΙΝΩΣΗ**

**Ο Δήμος Ακτίου-Βόνιτσας** **υπενθυμίζει στους δημότες που κάνουν χρήση κοινόχρηστου χώρου να υποβάλλουν σχετική αίτηση προς αποφυγή επιβολής προστίμων**, τα οποία αυστηροποιούνται με την λειτουργία της ηλεκτρονικής εφαρμογής με την ονομασία «My Street». Η εφαρμογή «My Street» αναπτύσσεται από το Ελληνικό Κέντρο Διαστήματος και θα συντηρείται από τη Γενική Γραμματεία Πληροφοριακών Συστημάτων και Ψηφιακής Διακυβέρνησης.

Παράλληλα, θα λειτουργήσει το νέο Μητρώο Καταχώρισης Αδειών Χρήσης Κοινόχρηστων Χώρων που θα χρησιμοποιείται από τους Δήμους, προκειμένου να καταχωρίσουν τις άδειες των καταστημάτων που βρίσκονται εντός του Δήμου, μέσω του οποίου δίδεται η δυνατότητα εντοπισμού του τμήματος που καταλαμβάνεται αυθαίρετα στον κοινό χώρο από το κατάστημα, σε σχέση με το τμήμα που νομίμως του έχει παραχωρηθεί.

**Για το λόγο αυτό με την παρούσα ανακοίνωση καλούνται όσοι κάνουν χρήση κοινόχρηστων χώρων, είτε για επαγγελματικούς, είτε για προσωπικούς λόγους, να προβούν στη δήλωση του χώρου αυτού** στον αρμόδιο υπάλληλο της Οικονομικής Υπηρεσίας του Δήμου **με σκοπό την αποφυγή άσκοπων και άκαιρων καταγγελιών εις βάρος τους από πολίτες**.

Με τη δήλωσή τους αυτή καλούνται να προσκομίσουν και τα κάτωθι δικαιολογητικά, τα οποία σημειώνεται ποικίλλουν αναλόγως και το είδος της επιχείρησης:

**-**  Αίτηση χορήγησης άδειας κοινόχρηστου χώρου

**-**  Τοπογραφικό διάγραμμα εξαρτημένο από ΕΓΣΑ 87’ στο οποίο να αποτυπώνεται λεπτομερώς η θέση καταστήματος, η ζητούμενη θέση – θέσεις, πλατεία- πεζοδρόμιο, το εμβαδόν και οι διαστάσεις του απαιτούμενου χώρου,

**-**  Έναρξη στη Δ.Ο.Υ.

**-**  Δημοτική ενημερότητα

**-**  Απόδειξη ταμειακής μηχανής της επιχείρησης από την οποία να προκύπτει το ΑΦΜ της.

Οι δημότες να απευθύνονται στην οικονομική υπηρεσία για πεζοδρόμια, πλατείες στο τηλ: 2643360115 και στο λιμενικό ταμείο για το παραλιακό μέτωπο , τηλ: 2643360106

**Εκ του Δήμου**